**Pályázati felhívás**

**A pályázatot meghirdető szerv neve, címe:** Törtel Község Önkormányzata

 2747 Törtel, Szent István tér 1.

**A munkakör megnevezése:**

Felnőtt háziorvos: a Nemzeti Egészségbiztosítási Alapkezelővel kötött szerződés alapján, vállalkozás keretében történő területi ellátási kötelezettség alapján történő feladatellátás vagy határozatlan idejű közalkalmazotti jogviszony keretében történő feladatellátás.

**A munkavégzés helye:**

2747 Törtel, Kőrösi út 47.

**Pályázati feltételek:**

* Az önálló orvosi tevékenységről szóló 2000. évi II. tv-ben, a végrehajtásáról szóló 313/2011. (XII.23.) Kormányrendeletben, a háziorvosi, házi gyermekorvosi és fogorvosi tevékenységről szóló 4/2000. (II. 24.) EüM rendeletben előírt feltételek,
* Büntetlen előélet, cselekvőképesség.

**A pályázathoz csatolandó:**

* Orvosi egyetemen szerzett diploma másolata,
* Szakirányú és egyéb szakképzettséget igazoló bizonyítvány másolata,
* Rövid önéletrajz, illetőleg az eddigi tevékenység, szakmai program ismertetése,
* Szakmai gyakorlatok leírása (hely, idő),
* Magyar Orvosi Kamara (MOK) tagságról igazolás,
* Orvosok Országos Nyilvántartásba vételéről szóló (OONYI) igazolvány másolata,
* Büntetőjogi nyilatkozat, hogy a törvényben és kiírásban szereplő feltételeknek megfelel, illetve vele szemben kizáró ok nem áll fenn.
* 3 hónapnál nem régebbi erkölcsi bizonyítványt,
* Nyilatkozat, mely szerint hozzájárul ahhoz, hogy a pályázat elbírálásában résztvevők a pályázati anyagot megismerhessék.

**A pályázat leadásának határideje:**

2018. október 26.

**A pályázat elbírálásának határideje:**

2018. október 31.

**A pályázatok benyújtásának módja, helye:**

A pályázatokat 1 példányban, személyesen vagy postai úton zárt borítékban lehet benyújtani Törtel Község Önkormányzata címére (2747 Törtel, Szent István tér 1. szám). A borítékra kérjük ráírni: „Felnőtt háziorvosi pályázat”.

A pályázattal kapcsolatban további információ az 53/576-010-es telefonszámon kérhető.

**A pályázatok elbírálásának módja:**

A pályázat nyerteséről Törtel Község Önkormányzata Képviselő-testülete dönt.

Törtel Község Önkormányzata Képviselő-testülete fenntartatja magának a jogot, hogy a pályázatot eredménytelennek nyilvánítsa. A pályázatok elbírálásának eredményéről a pályázók tájékoztatást kapnak.